
Narva Linnavalitsuse 14.11.2012.a. korralduse nr. 1126-k „Linnavara– ja Majandusameti nõuete ning kohustuste üleandmine Narva Linna Arenduse ja Õkonoomika Ameti bilanssi” muutmine
1. ASJAOLUD JA MENETLUSE KÄIK
Narva Linnavalitsuse 14.11.2012.a. korraldusega nr. 1126-k otsustati, et juhindudes Narva Linnavolikogu 28.06.2012 otsusest nr 94 „Narva ametiasutuste struktuuri ja teenistujate koosseisude kinnitamine“ alusel annab Linnavara– ja Majandusamet Narva Linna Arenduse ja Ökonoomika Ametile üle projektiga „ELRI-015 River promenades-2“ seotud nõuded ja kohustused. 
Linnavara– ja Majandusamet pidi hiljemalt 19.11.2012 Narva Linna Arenduse ja Ökonoomika Ameti bilanssi üle andma ja Narva Linna Arenduse ja Ökonoomika Ametil pidi oma bilanssi võtma nõuded summas 20 000 (kakskümmend tuhat) eurot 00 senti ja kohustused summas 333 823 (kolmsada kolmkümmend kolm tuhat kaheksasada kakskümmend kolm) eurot 74 senti.

Peale korralduse vastuvõtmist ilmnes, et Administratsiya MO Gorod Ivangorod on esitanud aruande saadud ettemaksu kasutamise kohta summas 10 610,12 eurot.
Seega käesoleval ajal on Linnavara- ja Majandusameti bilansis eelnimetatud projekti järgi kajastatud nõuded Administratsiya MO Gorod Ivangorod vastu summas 9 389,88 eurot ja kohustused Ministry of environmental protection and Regional development of the republic of Latvia ees summas 343 213,62 eurot. 
Kuivõrd 14.11.2012.a. korralduses määratletud nõuete ja kohustuste üleandmise tähtaeg on möödunud, tuleb muuta ka nõuete ja kohustuste üleandmise tähtaega.
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
Haldusmenetluse seaduse § 64 lg.1 ja 68 lg.2 alusel otsustab haldusakti muutmise haldusorgan, kelle pädevuses oleks haldusakti andmine haldusakti muudatuse vastuvõtmise ajal.
3. OTSUS
3.1. Linnavara– ja Majandusametil anda hiljemalt 05.12.2012 Narva Linna Arenduse ja Ökonoomika Ameti bilanssi nõuded summas 9 389, (üheksa tuhat kolmsada kaheksakümmend üheksa) eurot 88 senti ja kohustused summas 343 213 (kolmsada nelikümmend kolm tuhat kakssada kolmteist) eurot 62 senti.
3.2. Narva Linna Arenduse ja Ökonoomika Ametil võtta oma bilanssi hiljemalt 05.12.2012 nõuded summas 9 389, (üheksa tuhat kolmsada kaheksakümmend üheksa) eurot 88 senti ja kohustused summas 343 213 (kolmsada nelikümmend kolm tuhat kakssada kolmteist) eurot 62 senti.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Narva Linna Arenduse ja Ökonoomika Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

